जी ओए, मर हवा, बाहे-बा दी कां-रौली जन पेई गेई। स्मैह्लपुरी ते नाशाद साह्ब ने मिगी घोटी गलै कन्ने लाया अगलै रोज स्मैह्लपुरी साह्ब मिगी अपने उस्ताद जनाब हर किशन साह्ब ‘हबीब’ दे दर्शनें लेई लेई गे। हबीब साह्ब दा कुल हिंद अंजुमन उर्दू इच बी बड़ा उच्चा मुकाम हा। रस्मी गल्ल-कत्थै परैंत्त उंदी फर्मायश उप्पर में ऊऐ गज़ल सनान लगा तां पैह्लें शेऽर उप्पर गै ओ बे-मजा होई गे, ते बड़ी संजीदगी कन्ने बोल्ले: